rejauldu/bengali-wikipedia huggingface dataset:
সামার ইয়াজবেক ( ) হচ্ছেন একজন সিরীয় লেখক ও সাংবাদিক। তিনি ১৯৭০ সালে লাটাকিয়ার কাছে অবস্থিত সিরিয়ার জাবলেহ শহরে জন্মগ্রহণ করেন এবং লাটাকিয়া বিশ্ববিদ্যালয়ে আরবি সাহিত্য অধ্যয়ন করেন। তিনি সাহিত্যের বিভিন্ন ধরনের ধারা বা ঘরণায় সাহিত্যকর্ম রচনা করেছেন। সেগুলোর মধ্যে রয়েছে, উপন্যাস, ছোট গল্প, চলচ্চিত্রের স্ক্রিপ্ট, টেলিভিশন নাটক, চলচ্চিত্র এবং টিভি সমালোচনা, সাহিত্যিক বর্ণনা ইত্যাদি।   জীবনী  ২০১০ সালে  বৈরুত ৩৯, হে ফেস্টিভ্যাল আয়োজিত একটি প্রতিযোগিতায় ইয়াজবেক ৪০ বছরের কম বয়সী ৩৯ জন সবচেয়ে সম্ভাবনাময় লেখকের একজন হিসেবে নির্বাচিত হন। ২০১১ সালে তিনি আসাদ সরকারের বিরুদ্ধে অনুষ্ঠিত হওয়া গণঅভ্যুত্থানে অংশ নেন এবং কয়েক মাস পর তাকে নির্বাসনে যেতে বাধ্য করা হয়। ২০১২ সালে, তিনি তার বই আ ওম্যান ইন দ্য ক্রসফায়ার: ডায়েরিজ অফ দ্য সিরিয়ান রেভলিউশনের স্বীকৃতিস্বরূপ বিশেষ মর্যাদাপূর্ণ পেন/পিন্টার পুরস্কার "সাহসের আন্তর্জাতিক লেখক" এর জন্য নির্বাচিত হন।  একই বছরে তাকে সুইডিশ টুচোলস্কি পুরস্কার এবং ডাচ অক্সফাম/পেন প্রদান করা হয়। ২০১৬ সালে ইয়াজবেকের সাহিত্য আখ্যান দ্য ক্রসিংকে মর্যাদাপূর্ণ ফরাসি "সেরা বিদেশি বই" পুরস্কার প্রদান করা হয়।  তিনি সিরিয়ান কালচারাল ক্যারাভেন বা সিরিয়ার সাংস্কৃতিক কাফেলায়ও অংশ নেন। এই ক্যারাভেন বা কাফেলাটি ছিল সিরিয়ার শিল্পীদের নেতৃত্বে একটি শৈল্পিক ও সাংস্কৃতিক আন্দোলন। এই আন্দোলনটি সেসময় "সিরিয়ার জনগণের জন্য স্বাধীনতা" নামে একটি প্রকল্প চালু করার মাধ্যমে শুরু হয়েছিল এবং সিরিয়ান কালচারাল ক্যারাভেন ইউরোপ জুড়ে একটি সড়ক ভ্রমণের সাথে জড়িত ছিল।    কাজ  সামার  ইয়াজবেক মানবাধিকার এবং বিশেষ করে সিরিয়ায় নারীর অধিকারের সমর্থনে বিশিষ্ট কণ্ঠস্বর। ২০১২ সালে, তিনি উইমেন নাও ফর ডেভেলপমেন্ট চালু করেছিলেন। এটি ফ্রান্স ভিত্তিক একটি এনজিও যার লক্ষ্য ছিল সিরিয়ার নারীদের অর্থনৈতিক ও সামাজিকভাবে ক্ষমতায়ন করা।    পুরস্কার ও সম্মাননা  তার বর্ণাঢ্য এবং বহুমুখী কর্মজীবনের স্বীকৃতিস্বরুপ সামার ইয়াজবেক বেশ কিছু পুরস্কার লাভ করেন। এর মধ্যে জাতিসংঘের সহযোগী সংগঠন ইউনিনেফ থেকে পাওয়া পুরস্কার ছাড়াও রয়েছে, পেন-অক্সফাম নোভিব পুরস্কার, পেন পিন্টার পুরস্কার সহ বেশ কিছু পরস্কার ও সম্মাননা অর্জন করেছেন। তার  "দ্য ক্রসিং" সেরা বিদেশী বইয়ের পুরস্কার লাভ করে। অন্যান্য পুরস্কার ও সম্মাননা গুলো হলো:   ২০১৬ সালের সেরা বিদেশী বইয়ের পুরস্কার "দ্য ক্রসিং" (ফ্রান্স)   ২০১৩ পেন-অক্সফাম নোভিব পুরস্কার "আ ওম্যান ইন দ্য ক্রসফায়ার: ডায়েরিজ অফ দ্য সিরিয়ান রেভলিউশন" (নেদারল্যান্ডস)   ২০১২ পেন টুচোলস্কি পুরস্কার "আ ওম্যান ইন দ্য ক্রসফায়ার: ডায়েরিজ অফ দ্য সিরিয়ান রেভলিউশন" (সুইডেন)  ২০১২ পিইএন পিন্টার পুরস্কার "আ ওম্যান ইন দ্য ক্রসফায়ার: ডায়েরিজ অফ দ্য সিরিয়ান রেভলিউশন" (যুক্তরাজ্য)  ২০১০ ৪০ বছরের কম বয়সী অসামান্য লেখকদের "বৈরুত ৩৯, হে উৎসব" নির্বাচনে নির্বাচিত (বৈরুত)  ২০০০ ইউনিসেফ, "একটি পতনশীল আকাশ" (টিভি স্ক্রিপ্ট) এর সেরা সাহিত্য দৃশ্যের পুরস্কার   তথ্যসূত্র     বিষয়শ্রেণী:সিরীয় নারীবাদী বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:২১শ শতাব্দীর সিরীয় লেখিকা বিষয়শ্রেণী:সিরীয় সাংবাদিক বিষয়শ্রেণী:সিরীয় নারী সাংবাদিক বিষয়শ্রেণী:সিরীয় ছোটগল্পকার বিষয়শ্রেণী:সিরীয় ঔপন্যাসিক বিষয়শ্রেণী:২১শ শতাব্দীর সিরীয় ব্যক্তি বিষয়শ্রেণী:২১শ শতাব্দীর নারী সাংবাদিক
থাম্ব|অন্তঃকরণ অন্তঃকরণ () হলো হিন্দু দর্শনের ধারণা, যা মনের দুটি স্তরের সামগ্রিকতাকে নির্দেশ করে, যথা বুদ্ধি (বুদ্ধি বা উচ্চতর মন) ও মনস (মনের মধ্যম স্তর) যা ধর্মতত্ত্ব অনুসারে বিদ্যমান হিসাবে বা মানসিক শরীর অন্তর্ভুক্ত করে।  অন্তঃকরণকে মধ্যম ও উচ্চ মনের মধ্যে যোগসূত্রও বলা হয়েছে, মনের পুনর্জন্মকারী অংশ।Bailey, Alice A. A Treatise on Cosmic Fire. Lucis Press, 2005   শ্রেণিবিভাগ  বৈদান্তিক সাহিত্যে, এই অন্তঃকরণ (অভ্যন্তরীণ অঙ্গ) চারটি ভাগে বিভক্ত:   অহঙ্কার (অহং) - দেহের সাথে আত্মাকে 'আমি' হিসেবে চিহ্নিত করে  বুদ্ধি - সিদ্ধান্ত গ্রহণকে নিয়ন্ত্রণ করে  মনস (মন) - নিয়ন্ত্রণ করে সংকল্প (ইচ্ছা বা রেজোলিউশন)  চিত্ত (স্মৃতি) - মনে রাখা এবং ভুলে যাওয়া নিয়ে কাজ করে  অন্য বর্ণনায় বলা হয়েছে যে "অন্তঃকরণ" পুরো মনস্তাত্ত্বিক প্রক্রিয়াকে বোঝায়, মন এবং আবেগ সহ, মনের স্তরগুলি রচনা করছে, যেমন উপরে বর্ণিত হয়েছে, যেগুলিকে ইউনিট হিসাবে উল্লেখ করা হয়েছে যা সমস্ত অংশের সাথে সামগ্রিকভাবে একসাথে কাজ করে। তদ্ব্যতীত, যখন বিবেচনা করা হয় যে মনের স্তরগুলি দেহ, সেগুলি হল: মনোময়কোষ - মনসের সাথে সম্পর্কিত - পাঁচটি ইন্দ্রিয়ের সাথে সম্পর্কিত মনের অংশ, এবং নতুন ও আনন্দদায়ক সংবেদন এবং আবেগের জন্য আকাঙ্ক্ষা, যখন বুদ্ধি (বুদ্ধি, বুদ্ধিমত্তা, যুক্তি করার ক্ষমতা), বিজ্ঞানময়কোষের সাথে সম্পর্কিত - চেতনা, জ্ঞান, অন্তর্দৃষ্টি ও অভিজ্ঞতার শরীর।  রেইকি নিরাময় পদ্ধতিতে ব্যবহৃত প্রতীককেও অন্তঃকরণ বোঝায়।  আরও দেখুন   পঞ্চকোষ  মনের দর্শন   তথ্যসূত্র   বিষয়শ্রেণী:ভারতীয় দর্শন বিষয়শ্রেণী:হিন্দু দার্শনিক ধারণা
উচ্চশিক্ষাক্ষেত্রে সাম্মানিক উচ্চশিক্ষায়তনিক পদ বলতে কোনও বিশ্ববিদ্যালয় কর্তৃক বহিরাগত কোনও উচ্চশিক্ষায়তনিক ব্যক্তি (যেমন অন্য কোনও বিশ্ববিদ্যালয়ের অধ্যাপক), বা কোনও বিশিষ্ট বিজ্ঞানী বা গবেষককে প্রদত্ত সম্মানসূচক শিক্ষকতা-সংশ্লিষ্ট পদ বোঝায়। এমনকি অন্য কোনও বিশ্ববিদ্যালয় বা গবেষণা প্রতিষ্ঠান থেকে সম্প্রতি অবসরপ্রাপ্ত ব্যক্তিকেও এই পদে নিয়োগ দেওয়া হতে পারে। এই প্রথাটি মূলত যুক্তরাজ্যে প্রচলিত। তবে মার্কিন যুক্তরাষ্ট্র, অস্ট্রেলিয়া, হংকং, নিউজিল্যান্ড, জাপান, কানাডা ইত্যাদি দেশেও এটির প্রয়োগ দেখা যায়।  সাম্মানিক উচ্চশিক্ষায়তনিক পদগুলির কিছু উদাহরণ হল সাম্মানিক অধ্যাপক, সাম্মানিক প্রভাষক, সাম্মানিক বিশিষ্ট সভ্য (ফেলো), সাম্মানিক জ্যেষ্ঠ বিশিষ্ট গবেষক-সভ্য (রিসার্চ ফেলো), সাম্মানিক অধস্তন শিক্ষক (রিডার), অতিথি অধ্যাপক (ভিজিটিং প্রফেসর), অতিথি সভ্য (ভিজিটিং ফেলো), শিল্পখাতীয় বিশিষ্ট সভ্য (ইন্ডাস্ট্রি ফেলো) ইত্যাদি।  সাম্মানিক পদে নিযুক্ত ব্যক্তিরা খণ্ডকালীন ও পরিবর্তনযোগ্য সময়সূচী অনুযায়ী শিক্ষকতামূলক কাজে (যেমন পাঠপ্রদানমূলক বক্তৃতা বা আলোচনাচক্র) অংশ নিতে পারেন, গবেষণায় সহযোগিতা করতে পারেন কিংবা স্নাতকোত্তর গবেষণাকর্মে যৌথ তত্ত্বাবধানে অংশ নিতে পারেন। কিন্তু সচরাচর তিনি কোনও নির্বাহী বা প্রশাসনিক কাজে জড়িত থাকেন না। তাঁরা বিশ্ববিদ্যালয়ের বিভিন্ন সুযোগ-সুবিধা ব্যবহারের অধিকার রাখেন, কিন্তু বিশ্ববিদ্যায়ের নির্বাহী সমিতি বা যেকোনও প্রশাসনিক সংগঠনের সদস্য হতে পারেন না।  কোনও কোনও বিশ্ববিদ্যালয়ে, যেমন যুক্তরাজ্যের ইম্পেরিয়াল কলেজ লন্ডনে ইমেরিটাস অধ্যাপক (ইমেরিটাস প্রফেসর) পদটিকেও একটি সাম্মানিক পদ হিসেবে গণ্য করা হতে পারে, যদিও এক্ষেত্রে আলোচ্য ব্যক্তিটি নিজ বিশ্ববিদ্যালয়েই পদলাভ করেন।  তথ্যসূত্র  বিষয়শ্রেণী:উচ্চশিক্ষায়তনিক সম্মান
Tatobay () আফগানিস্তানের কাবুল ভিত্তিক একটি পশতু ভাষার সাপ্তাহিক পত্রিকা। এতে রাজনীতি, বিনোদন, ব্যবসা, সামাজিক, ক্রীড়া, প্রযুক্তি, পপ, স্বাস্থ্য, শিল্প, এবং সাংস্কৃতিক সমস্যা এবং সপ্তাহের সংবাদগুলি অন্তর্ভুক্ত।   ইতিহাস  তাতোবে সাপ্তাহিক সংবাদপত্রটি ২০০৬ সালে একটি ১২-পৃষ্ঠার রঙিন সংবাদপত্র হিসাবে প্রতিষ্ঠিত হয়েছিল।  সংবাদপত্রটি ১০,০০০ অনুলিপি সাপ্তাহিক ব্রডশিট কাগজ ছাপায় এবং আফগানিস্তানের কাবুল, কান্দাহার, উরুজগান, হেলমান্দ, জাবুল এবং গজনি প্রদেশে বিতরণ করে। এছাড়াও পাকিস্তানের কোয়েটা, চমন, এবং কুচলাক এলাকায়ও এই পত্রিকার প্রচলন রয়েছে।  ভবিষ্যতে আফগানিস্তানের সমস্ত প্রদেশকে কভার করার পরিকল্পনা করছেন তাতোবে সংবাদপত্র।    প্রকাশনা  বিগত ১০-বছরে আফগানিস্তানের জাতীয় মিডিয়ার প্রেস আইন মেনে পত্রিকাটি এর মুদ্রণ ও প্রকাশনা করেছে।   আরো দেখুন    আফগানিস্তানের সংবাদপত্রের তালিকা   পশতু গণমাধ্যম   আফগান গণমাধ্যম   তথ্যসূত্র    বহিঃসংযোগ    কান্দাহার সিটি মিডিয়া (২০১০)  বিষয়শ্রেণী:আফগানিস্তানের সংবাদপত্র বিষয়শ্রেণী:আফগানিস্তানের গণমাধ্যম বিষয়শ্রেণী:কাবুলের গণমাধ্যম
এসেন () জার্মানির নর্থ রিনে-ভেস্টফালিয়া রাজ্যের রুর অঞ্চলের একটি শহর। শহরটি রুর নদীর তীরে অবস্থিত। জনসংখ্যা প্রায় ৬৫৭০০০। এটি জার্মানির ৯ম বৃহত্তম শহর। ২০১০ সালে এসেনকে ইউরোপীয়ান ক্যাপিটাল কালচার হিসেবে অভিহিত করা হয়।  ৮৪৫ সালের দিকে এসেন শহরটি প্রতিষ্ঠিত হয়। সেসময় এই অঞ্চলের প্রধান অধিবাসী ছিল ক্রুপ রাজবংশ। ১৯৭০ সাল পর্যন্ত এসেন জার্মানির প্রধান কয়লা এবং স্টিল উৎপাদনের কেন্দ্র ছিল। ফলে দেশের বিভিন্ন জায়গা থেকে শ্রমিক আসতো কাজ করতে। ১৯২৯ থেকে ১৯৮৮ পর্যন্ত এসেন ছিল জার্মানির ৫ম বৃহত্তম শহর। তখন এসেন-এর জনসংখ্যা ছিল প্রায় ৭৩০০০০। তখন থেকে এসেন দ্রুত জার্মানির একটি শিল্পনগরী হিসেবে গড়ে উঠতে থাকে। জার্মানির ১০০টি বৃহৎ কর্পোরেশনের মধ্যে ১৩টিউ এসেন-এ অবস্থিত। এছাড়া আঞ্চলিক বিভিন্ন প্রতিষ্ঠানের সদর দপ্ত্র এই শহরে রয়েছে।  ২০০৩ সালে এসেন বিশ্ববিদ্যালয় এবং পার্শ্ববর্তি শহর ডুইসবার্গ বিশ্ববিদ্যালয় একত্রীত করে ডুইসবার্গ-এসেন বিশ্ববিদ্যালয় গঠন করা হয়।   ভূগোল  এসেন জার্মানির রুর অঞ্চলে অবস্থিত। রুর ইউরোপের অন্যতম বৃহৎ নগর অঞ্চল। এই অঞ্চলে এগারোটি শহর রয়েছে। ৫.৩ মিলিয়ন মানুষের বসবাস এই অঞ্চলে। এসেন-সীমান্তে ১০টি শহর অবস্থিত। উত্তর-দক্ষিণে এসেন প্রায় ২১ কিমি এবং পূর্ব-পশ্চিমে প্রায় ১৭ কিমি ইলাকা জুড়ে অবস্থিত। রুর নদী থেকে উৎপন্ন একটি লেক এই শহরে রয়েছে, নাম লেক বালডেনি। এই লেক এবং তার পার্শ্ববর্তি এলাকা শহরের একটী জনপ্রিয় বিনোদন কেন্দ্র। অনেক আগে থেকে এসেন একটী শিল্প নগর হলেও এসেন-এর প্রাকৃতিক পরিবেশ জার্মানির অন্যান্য শহরের তুলনায় বেশ ভাল অবস্থানে রয়েছে। ঘনবসতিপূড়্রণ এলাকা হলেও এসেন-এর কিছু অঞ্চলে এখনো গ্রামীণ দালান-কাঠামো বিদ্যমান। এসেন-এর সমুদ্র পৃষ্ঠ থেকে গড় উচ্চতা ১১৬ মিটার।   শিল্প ও অবকাঠামো  এসে-এ জার্মানির বেশ কয়েকটি বড় শিল্প প্রতিষ্ঠানের সদর দপ্তর অবস্থিত। থিসেনক্রুপ এসেন-এর অন্যতম বৃহৎ কর্ম সৃষ্টিকারী শিল্প প্রতিষ্ঠান। প্রতিষ্ঠানটি ১৯৯৯ সালে ডুইসবুর্গের থিজেন এবং এসেনভিত্তিক ফ্রিডিরিখ ক্রুপ-এর একত্রীকরণের মাধ্যমে গঠিত হয়। আরডব্লিউএ এসেন-এর সবচেয়ে বড় কোম্পানি এবং জার্মানির দ্বিতিঈয় বৃহত্তম ইলেকট্রনিক সেবাপ্রদানকারী প্রতিষ্ঠান। এছাড়া জার্মানির সবচেয়ে বড় অবকাঠামো নির্মাণ প্রতিষ্ঠান হশটিফ এজি, শিল্প প্রতিষ্ঠান ইভোনিক ইন্ডাস্ট্রিজ, মিডিওন , ইউরোপের বৃহত্তম জুতা নির্মাণকারী ডাইশম্যান ইত্যাদি এসেন-এ অবস্থিত। জার্মানির বৃহত্তম গ্যাস কোম্পানি ইওএন রুরগ্যাস-এর প্রধান দপ্তরও এসেন-এ অবস্থিত। কোকা-কোলা কোম্পানির জার্মান সদর দপ্তর একসময় এসেন এ ছিল, পরে ২০০৩ সালে তা বার্লিনে স্থানান্তরিত হয়।   তথ্যসূত্র    বহিঃসংযোগ    Official city website   Essen, 2010 European Capital of Culture Guide  Essen City Panoramas – Panoramic Views and virtual Tours  Pictures from Kettwig  World Cities Images. Germany. Essen  Memorials in Essen at sites-of-memory.de  ConRuhr – Academic Liaison Office for Universities of Duisburg-Essen, Dortmund, Bochum   List of Hotels in Essen (English)  বিষয়শ্রেণী:জার্মানির নগর
দ্য সানডে লিডার ছিল লিডার পাবলিকেশন্স (প্রাইভেট) লিমিটেড দ্বারা প্রকাশিত একটি ইংরেজি ভাষার শ্রীলঙ্কার সাপ্তাহিক সংবাদপত্র। এটি ১৯৯৪ সালে প্রতিষ্ঠিত হয়েছিল এবং কলম্বো থেকে প্রকাশিত হতো। এর ভগিনী সংবাদপত্র হল ইরুরেসা (ইরুডিনা) এবং বিলুপ্ত দ্য মর্নিং লিডার। ভাই লাসান্থা বিক্রমাতুঙ্গ এবং লাল বিক্রমাতুঙ্গের দ্বারা প্রতিষ্ঠিত, সংবাদপত্রটি তার স্পষ্টভাষী এবং বিতর্কিত সংবাদ কভারেজের জন্য পরিচিত।   সংবাদপত্র এবং এর কর্মীদের উপর কয়েকবার হামলা ও হুমকি দেওয়া হয়েছে এবং এর প্রতিষ্ঠাতা সম্পাদক লাসান্থা বিক্রমাতুঙ্গকে হত্যা করা হয়েছে।    ইতিহাস    তথ্যসূত্র    বহিঃসংযোগ     বিষয়শ্রেণী:১৯৯৪-এ প্রতিষ্ঠিত প্রকাশনা বিষয়শ্রেণী:শ্রীলঙ্কার ইংরেজি ভাষার সংবাদপত্র বিষয়শ্রেণী:কলম্বোর গণমাধ্যম বিষয়শ্রেণী:শ্রীলঙ্কার রবিবারের সংবাদপত্র বিষয়শ্রেণী:লিডার পাবলিকেশন্স
হুয়ান আলমেইদা বোস্কে (ফেব্রুয়ারি ১৭, ১৯২৭ – সেপ্টেম্বর ১১, ২০০৯) একজন কিউবান রাজনীতিবিদ এবং কিউবার বিপ্লবের মধ্যে বিদ্রোহী বাহিনীর মূল সেনাপতিদের মধ্যে একজন ছিলেন।  ফিদেল কাস্ত্রো, চে গেভারা, ক্যামিলো সিয়েনফুয়েগোস, এবং রাউল কাস্ত্রোর সাথে, তিনি ১৯৫৬ সালে গ্রান্মা অভিযানের সদস্য হন, যা কিউবার একনায়ক ফুলগেনসিও বাতিস্তার সরকারের বিরুদ্ধে সশস্ত্র বিদ্রোহ শুরু করে। ১৯৫৯ সালে বিদ্রোহীরা ক্ষমতা গ্রহণের পর, তিনি কিউবার কমিউনিস্ট পার্টির একজন বিশিষ্ট ব্যক্তিত্ব হয়ে উঠেছিলেন।তার মৃত্যুর সময়, তিনি কিউবান কাউন্সিলের উপরাষ্ট্রপতি ছিলেন এবং তার তৃতীয় স্থানের সদস্য ছিলেন।তিনি বিভিন্ন সজ্জা এবং জাতীয় ও আন্তর্জাতিক পুরস্কার লাভ করেন, যার মধ্যে "হিরো অফ দ্য রিপাব্লিক অফ কিউবা" এবং "অর্ডার অফ ম্যাক্সিমো গোমেজ" রয়েছে। বাম|থাম্ব|হুয়ান আলমেইদা বোস্কে (মাঝে), লুইস করভালান (ডানদিকে), রডনে অ্যারিস্মেন্ডি (বামদিকে) - ১৯৮১ সালে পূর্ব জার্মানিতে   তথ্যসূত্র    সূত্র   Castro, Fidel, with Ramonet, Ignacio. 2007. My Life   Fernandez, Jose Ramon. 2001. Playa Giron/Bay of Pigs: Washington's First Military Defeat in the Americas. Pathfinder    Franqui, Carlos. 1984. Family Portrait with Fidel.    Rodriguez, Juan Carlos. 1999. Bay of Pigs and the CIA. Ocean Press.   Thomas, Hugh. 1998. Cuba: The Pursuit of Freedom. Da Capo Press.   Almeida Lives Today More Than Ever by Fidel Castro, Monthly Review, September 13, 2009  বিষয়শ্রেণী:১৯২৭-এ জন্ম বিষয়শ্রেণী:২০০৯-এ মৃত্যু বিষয়শ্রেণী:কিউবান বিপ্লবী বিষয়শ্রেণী:কিউবান সাম্যবাদী বিষয়শ্রেণী:কিউবার সাম্যবাদী বিষয়শ্রেণী:কিউবার সৈনিক বিষয়শ্রেণী:কিউবার বিপ্লবী বিষয়শ্রেণী:কিউবার মন্ত্রী বিষয়শ্রেণী:কিউবা বিপ্লবের ব্যক্তি বিষয়শ্রেণী:হাভানা বিশ্ববিদ্যালয়ের প্রাক্তন শিক্ষার্থী
রবার্ট জুগলার (সক্রিয় ১৪০২ – ১৪১৪), চিচেস্টার, সাসেক্সের একজন ইংরেজ রাজনীতিবিদ ছিলেন।  তিনি ১৪০২, ১৪০৭, মে ১৪১৩ এবং নভেম্বর ১৪১৪ সালে চিচেস্টারের জন্য ইংল্যান্ডের সংসদের সদস্য (এমপি) ছিলেন।   তথ্যসূত্র   বিষয়শ্রেণী:ইংল্যান্ডের সংসদ সদস্য নভেম্বর ১৪১৪ বিষয়শ্রেণী:ইংল্যান্ডের সংসদ সদস্য মে ১৪১৩ বিষয়শ্রেণী:ইংল্যান্ডের সংসদ সদস্য ১৪০৭ বিষয়শ্রেণী:ইংল্যান্ডের সংসদ সদস্য ১৪০২ বিষয়শ্রেণী:১৫শ শতাব্দীতে মৃত্যু বিষয়শ্রেণী:১৪শ শতাব্দীতে জন্ম
ডান|থাম্ব|মহাকাশ থেকে কেপ কড এবং ম্যাসাচুসেটস উপকূলের দ্বীপপুঞ্জ থাম্ব|কেপ কর্নওয়াল, ইংল্যান্ড থাম্ব|তুরস্কের মেরসিন প্রদেশের কেপ তিসান অন্তরীপ হচ্ছে এক ধরনের ভূমিরূপ। ভূগোলের পরিভাষায়ঃ ভূপৃষ্ঠের কোন অংশ ক্রমশ সরু হয়ে কোন জল-অংশে (সাধারণতঃ সাগর) প্রবেশ করলে সেই সংকীর্ণ অংশকে অন্তরীপ বলা হয়। অন্তরীপের ভৌগোলিক আয়ুষ্কাল সাধারণত কম হয়।   গঠনের কারণ  হিমবাহ, আগ্নেয়গিরির অগ্ন্যুৎপাত, সমুদ্রপৃষ্ঠের উচ্চতার পরিবর্তন ইত্যাদি কারণে অন্তরীপ গঠিত হতে পারে।   তথ্যসূত্র   বিষয়শ্রেণী:ভূমিরূপ বিষয়শ্রেণী:ভূগোল বিষয়শ্রেণী:উপকূলীয় ও মহাসামুদ্রিক ভূমিরূপ
ঙ্গাগ-দ্বাং-স্ন্যান-গ্রাগ্স () (১৭৪৬-১৮২৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছেষট্টিতম দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  ঙ্গাগ-দ্বাং-স্ন্যান-গ্রাগ্স ১৭৪৬ খ্রিষ্টাব্দে তিব্বতের আমদো অঞ্চলে ব্যা-খুং () নামক স্থানে জন্মগ্রহণ করেন। দশ বছর বয়সে স্থানীয় বিহারে ভর্তি হয়ে ঙ্গাগ-দ্বাং-দোন-গ্রুব () নামক লামার নিকট দীক্ষালাভ করেন। ১৭৬৩ খ্রিষ্টাব্দে তিনি মধ্য তিব্বত যাত্রা করে সে-রা বৌদ্ধবিহার বিশ্ববিদ্যালয়ে ভর্তি হন। তার খুল্লতাত ঙ্গাগ-দ্বাং-ছোস-গ্রাগ্স নামক আঠান্নতম দ্গা'-ল্দান-খ্রি-পা তাকে শিক্ষার্থীর শপথ ও ষষ্ঠ পাঞ্চেন লামা তাকে ভিক্ষুর শপথ প্রদান করেন। ১৭৮১ খ্রিষ্টাব্দে তিনি গ্যুমে তন্ত্র মহাবিদ্যালয়ে ভর্তি হন। ত্শে-ম্ছোগ-গ্লিং () বৌদ্ধবিহারের প্রতিষ্ঠতা য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), 'ফাগ্স-পা-দ্গে-লেগ্স-র্গ্যাল-ম্ত্শান () নামক চতুর্থ ঝি-বা-ল্হা () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ১৭৯২ খ্রিষ্টাব্দে তিনি গ্যুমে তন্ত্র মহাবিদ্যালয়ের প্রধান পদে, ১৮০১ খ্রিষ্টাব্দে ম্ঙ্গা'-রিস-ম্থো-থিং () বৌদ্ধবিহারের প্রধানের পদে এবং ১৮০৩ খ্রিষ্টাব্দে দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮০৭ খ্রিষ্টাব্দে তিনি দ্গা'-ল্দান বৌদ্ধবিহারের ছেষট্টিতম প্রধানের দায়িত্ব লাভ করেন এবং সাত বছর এই পদে থাকেন। নবম দলাই লামা, দশম দলাই লামা, সপ্তম পাঞ্চেন লামা, ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা (), কুন-দ্গা'-ছোস-'ফাগ্স-থুব-ব্স্তান-ন্যি-মা () নামক সপ্তম কির-তি রিন-পো-ছে (), ব্লো-ব্জাং-ত্শুল-খ্রিম্স-'জিগ্স-মেদ-ব্স্তান-পা'ই-র্গ্যাল-ম্ত্শান () নামক পঞ্চম র্জে-ব্ত্সুন-দাম-পা হো-থোগ-থু ) তার উল্লেখযোগ্য ছাত্র ছিলেন।   তথ্যসূত্র      বিষয়শ্রেণী:১৭৪৬-এ জন্ম বিষয়শ্রেণী:১৮২৪-এ মৃত্যু বিষয়শ্রেণী:গানদেন ত্রিপা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। আলোচনা অনুসারে।  মাসুম-আল-হাসান (আলাপ) ১৫:২৬, ৪ ফেব্রুয়ারি ২০২০ (ইউটিসি) কল্কি অবতার ও মোহাম্মদ সাহেব   – (অপসারণের প্রস্তাবনা দেখুনলগ দেখুন) () আমার নিজের তৈরি করা নিবন্ধ, আমি দেখতে চাচ্ছি, নিবন্ধটি উল্লেখযোগ্যতার ধোপে টিকে কিনা। Lazy-restless (আলাপ) ১১:২২, ২৫ জানুয়ারি ২০২০ (ইউটিসি)  এটি কি ধরনের প্রস্তাবনা আমার বোধগম্য হল না। --আফতাবুজ্জামান (আলাপ) ০০:৪৭, ২৮ জানুয়ারি ২০২০ (ইউটিসি)  অপসারণ করা হোক। বাংলাতে থাকা প্রতিটি উৎস পর্যালোচনা করে দেখলাম, প্রতিটিই WP:RS-এ অনুত্তীর্ণ অথবা শুধুমাত্র বইয়ের মেনশন। আমি নতুন করে আর প্রতিটি উৎস আলাদা করে পর্যালোচনা লিখলাম না। বাংলাতে থাকা অধিকাংশ উৎসের পর্যালোচনা এই অপসারণ প্রস্তাবনায় পাবেন। টীকা: নিবন্ধ প্রণেতা নিজেই উল্লেখযোগ্যতা সম্পর্কে নিশ্চিত না এবং প্রস্তাবনা দিয়েছেন। ~ যুদ্ধমন্ত্রী আলাপ ০৯:২৫, ২৯ জানুয়ারি ২০২০ (ইউটিসি)   WP:GNG ও WP:NBOOK মানদণ্ডে নিবন্ধটি উত্তীর্ণ নয়। এস. এম. নাজমুস শাকিব (আলাপ) ১৯:১১, ২৯ জানুয়ারি ২০২০ (ইউটিসি)  অপসারণে । WP:NBOOK, WP:GNG ছাড়াও নিবন্ধটি উইকিপিডিয়া:অস্বাভাবিক তত্ত্ব লঙ্ঘন করে। -ইয়াহিয়াবলুন... ২১:৫২, ২৯ জানুয়ারি ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। বর্তমানে উল্লেখযোগ্যতা প্রতিষ্ঠিত হয় নি। ~মহীন (আলাপ) ২০:১৯, ৬ ডিসেম্বর ২০১৭ (ইউটিসি) আমিনুল ইসলাম (কবি)   – (অপসারণের প্রস্তাবনা দেখুনলগ দেখুন) () উল্লেখযোগ্যতা বিশ্বকোষীয় নয়। অর্জিত পুরস্কার ও সম্মাননা দেশজ পর্যায়েও অনুল্লেখযোগ্য। Ashiq Shawon (আলাপ) ২০:২৫, ২০ নভেম্বর ২০১৭ (ইউটিসি) নিবন্ধটি উল্লেখযোগ্যতা (ব্যক্তি) - সৃজনশীল পেশাজীবী অনুসারে ১ নং মানদণ্ড অর্থাৎ "তার কর্মকান্ড সতীর্থ বা উত্তরাধিকার দ্বারা রেফারেন্স হিসেবে বিবেচিত" এই মানদণ্ডটি পূরণ করেছে। সমসাময়িক তার অগ্রজ দুজন কথাসাহিত্যিক (হাসান আজিজুল হক ও আহমদ রফিক) তার সৃষ্টিকর্ম নিয়ে আলোচনা ও মূল্যায়ন করেছেন। পাশাপাশি বিভিন্ন দৈনিকের সাহিত্য পাতায় তার সৃষ্টিকর্ম নিয়ে সমালোচনামূলক প্রতিক্রিয়া প্রকাশ করা হয়েছে। তাই নিবন্ধটি অপসারণের পূর্বে পুনর্বিবেচনার অনুরোধ করছি।--ওয়াকিম (আলাপ) ২০:২৮, ২১ নভেম্বর ২০১৭ (ইউটিসি)  প্রথমতঃ সৃজনশীল পেশাজীবী হলেই কেউ উল্লেখযোগ্য হবেন - এমনটি নয়; সেক্ষেত্রে প্রতিটি কবি, সাহিত্যিক, শিল্পীর নিবন্ধ রাখা বাধ্যতামূলক হয়ে দাড়ায় - আপনি কি তা স্বীকার করে নেবেন? দ্বিতীয়তঃ প্রতিটি লেখকের লেখা নিয়েই কম-বেশি আলোচনা ও মূল্যায়ন হয় - বিভিন্ন সাহিত্য পত্রিকায়; কিন্তু তাতে তার প্রভাব বুঝা যায় না। তিনি পরবর্তী প্রজন্মের সাহিত্যের ক্ষেত্র সরাসরি কোনো প্রভাব রেখেছেন কি-না তা বিবেচনয়ায় নেয়া আবশ্যক। অর্থ্যাত্, তার প্রভাবটাই বিবেচনা করা হয় - কে কতটুকু গুরুত্বপূর্ণ কি রচনা করেছেন তা বুঝা যায় এটি থেকেই। তৃতীয়তঃ সাহিত্যক্ষেত্রে খুব জোড়ালো কিছু করার পর তার অবশ্যই সমালোকদের মধ্যে মূল্যায়ন হওয়া উচিত এবং ফলশ্রুতিতে তার কোন না-কোন জাতীয় পর্যায়ের পুরস্কার অর্জন করা উচিত; সেটা হয়নি। যখন হবে - তখন তাকে আমরা গ্রহণ করতে পারি - এর পূর্বে নয়। চতৃর্থতঃ বেসরকারি পর্যায়েও এখন কিছু সম্মাননা দেয়া হয় - সেগুলিও তিনি পাননি - অর্থাত্, তার রচনা সাহিত্য বোদ্ধাদের নিকট দৃষ্টিগোচর হলেও সরাসরি কোনোরূপ প্রভাবিত করতে পারেনি বা তাতে তেমন কোনো অসাধারণত্ব আছে বলে বিবেচিত হয়নি বলেই প্রতীয়মান হয়। এমতাবস্থায় তার সম্পর্কে নিবন্ধ রাখাটা কতটুকু যৌক্তিক তা আমি নিশ্চিত নই। পঞ্চমতঃ পরিচিত কেউ তার সাহিত্য মূল্যায়ন করা মানে এই নয় যে তিনি এদেশের জাতীয় জীবনে বিশেষ কিছু অবদান রাখতে সক্ষম হয়েছেন। নিয়মানুসারে - প্রতিটি গ্রন্থ প্রকাশের পর সেটিকে মূল্যায়ন করা হয় সমগোত্রীয় কোনো অগ্রজ সাহিত্যিক দ্বারা। কাজেই এতে প্রমাণিত হয় না যে, সেই বইটি বা লেখক বিশেষভাবে কোনো গুরুত্বপূর্ণ অবদান রাখতে পারলো। - Ashiq Shawon (আলাপ) ১৬:৫৩, ২২ নভেম্বর ২০১৭ (ইউটিসি)  অপসারণে  সাফি বার্তা ১৭:৫৬, ৩ ডিসেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আইইইই কে ব্যান্ড বেতার বর্ণালী মাইক্রোওয়েভ ফ্রিকোয়েন্সির একটি অংশ যার পরিসীমা থেকে ১৮ থেকে ২৭ গিগাহার্জ (GHz) পর্যন্ট বিস্তৃত। কে ব্যান্ডের ১৮ এবং ২৬.৫ গি.হা. বায়ুমন্ডলের জলীয় বাষ্প দ্বারা শোষিত হয়, কারণ এর অনুরণন সর্বাধিক সীমা ২২.২৪ গি.হা., 1.35 সেমি। অতএব, এই সকল কম্পাংকগুলি উচ্চমাত্রায় বায়ুমণ্ডলীয় অপচয় এর স্বীকার হয় এবং তাই দূরবর্তী যোগাযোগের জন্য এদের ব্যবহার করা যায় না। এই কারণে মূল কে ব্যান্ড হয়েছে তিনটি ব্যান্ড যথা কেএ ব্যান্ড, কে ব্যান্ড, এবং কেইউ ব্যান্ড বিভক্ত করা হয়েছে।   উপভাগসমূহ  যেহেতু ব্যান্ডের কেন্দ্রের অংশ জ্বলীয় বাষ্প দ্বারা সর্বোচ্চ পরিমাণ শোষিত হয় তা আইইইই কে ব্যান্ডকে সাধারনত তিনটি উপ-ব্যান্ড বিভক্ত করা হয় :   কেএ ব্যান্ড: কে-উর্ধ্বস্থিত ব্যান্ড(২৬.৫–৪০ গি.হা.), প্রধানত রাডার এবং পরীক্ষামূলক যোগাযোগে জন্য ব্যবহৃত হয়। কেপলার মহাকাশযান নাসার সর্ব প্রথম মিশন যেটা কেএ ব্যান্ড এবং DSN যোগাযোগ ব্যবহার করেছে।  কে-ব্যান্ড ১৮-২৭ গি.হা.: যেহেতু ২২গি.হা. তরঙ্গ জলীয় বাষ্প দ্বারা শোষিত তাই এই কম্পাংক উচ্চমাত্রায় বায়ুমণ্ডলীয় ক্ষয়ের স্বীকার এবং একারণে শুধুমাত্র দরকারী স্বল্প পরিসরের জন্য ব্যবহৃত হয়।  কেইউ ব্যান্ড:কে-নিম্নস্থিত ব্যান্ড (১২–১৮ গি.হা.) প্রধানত উপগ্রহ যোগাযোগ, সরাসরি সম্প্রচার উপগ্রহ টেলিভিশন, স্থলজ মাইক্রোওয়েভ যোগাযোগ, এবং রাডার, বিশেষ করে ট্রাফিক পুলিশ-স্পিড ডিটেক্টর এ ব্যবহৃত হয়।   অপেশাদার রেডিও  আন্তর্জাতিক টেলিকমিউনিকেশন ইউনিয়ন এর রেডিও নীতিমালা অপেশাদাররেডিও এবং অপেশাদার স্যাটেলাইট কার্যক্রম সম্পাদনের জন্য ২৪.০০০গি.হা. থেকে ২৪.২৫০গি.হা. ব্যবহার করার অনুমতি দেয়, যা 1.2 সেন্টিমিটার ব্যান্ড নামেও পরিচিত। এছাড়াও AMSAT দ্বারা এটা কে ব্যান্ড হিসাবে পরিচিত।   আরও দেখুন    K band (ইনফ্রারেড)  কে ব্যান্ড (ন্যাটো)   তথ্যসূত্র   বিষয়শ্রেণী:মাইক্রোওয়েভ ব্যান্ড
স্ফুলিঙ্গ ২০২১ সালের বাংলাদেশি বাংলা নাট্য চলচ্চিত্র। চলচ্চিত্রটির কাহিনি, চিত্রনাট্য রচনা ও পরিচালনা করছেন তৌকির আহমেদ। এটি তৌকির আহমেদ পরিচালিত সপ্তম পূর্ণদৈর্ঘ্য চলচ্চিত্র। ছায়াছবিতে বিশ্ববিদ্যালয়ের শিক্ষার্থীদের নিয়ে গড়া উঠতি স্বাধীন সঙ্গীতদলের সদস্যদের নিজ পারিবারিক বন্ধন, প্রেম ও দ্বন্দ্বের পাশাপাশি তাদের দেশপ্রেমে শেখ মুজিবের আদর্শ, অতীতে বাংলাদেশের মুক্তিযুদ্ধে অংশ নেয়া তাদের বয়সী তরুণদের মনোবল ও বিভিন্ন পরিস্থিতির সাথে বর্তমান সময়ের তারুণ্যের সমান্তরাল গল্পের চিত্রায়ণ ঘটেছে। চিত্র্যনাট্যের মূল চরিত্রসমূহে অভিনয় করেছেন শ্যামল মাওলা, জাকিয়া বারী মম, পরীমনি, মামুনুর রশীদ, আবুল হায়াত, শহীদুল আলম সাচ্চু, রওনক হাসান, ফখরুল বাশার মাসুম ও হাসনাত রিপন। গল্প বর্ণনায় মন্থরতা বাদে চলচ্চিত্রটি বিষয় নির্বাচনে নতুনত্ব, পরিচ্ছন্ন নির্মাণ, সংলাপ, শিল্পীদের পরিমিত ও বিশ্বাসযোগ্য অভিনয়, এবং মৌলিক সঙ্গীতের জন্য সমালোচকদের ইতিবাচক অভ্যর্থনা অর্জন করে। চলচ্চিত্রটি শ্রেষ্ঠ সংলাপ রচয়িতা বিভাগে  জাতীয় চলচ্চিত্র পুরস্কার লাভ করে। (বাকি অংশ পড়ুন...)
অধ্যাপক হোসেইন মোদাররেসি তাবাতাবায়ী (ফার্সি: حسين مدرسى طباطبايى; জন্ম ১৯৫২ বা ১৯৪২) একজন নেতৃস্থানীয় মুসলিম আইনবিদ এবং আইন বিষয়ক অধ্যাপক।   প্রাথমিক জীবন  তিনি কওমের ইসলামি মাদ্রাসায় ভর্তি হন। সেখানে তিনি ইসলামি দর্শন, ধর্মতত্ত্ব এবং আইন বিষয়ে ঐতিহ্যবাহী ইসলামি শিক্ষা লাভ করেন। সবশেষে তিনি ইজতিহাদের একটি প্রশংসাপত্র লাভ করেন। তিনি ইসলামি ধর্মীয় শিক্ষার সর্বোচ্চ ডিগ্রি অর্জন করেন। ১৯৮২ সালে তিনি পিএইচডির মাধ্যমে তার শিক্ষা সমাপ্ত করেন। এর আগে তিনি সেখানে বহু বছর অধ্যাপনা করেছিলেন।  তিনি ১৯৮৩ সাল থেকে প্রিন্সটন বিশ্ববিদ্যালয়ের অধ্যাপক ছিলেন, যেখানে তিনি পাশ্চাত্য শিক্ষার বায়ার্ড ডজ অধ্যাপক হিসেবে দায়িত্ব পালন করেন।  তিনি একই সাথে ১৯৮৮ সাল থেকে অক্সফোর্ডের সেন্ট অ্যান্টনি কলেজে গোলস্তানেহ ফেলো এবং ১৯৯০ সাল থেকে কলম্বিয়া বিশ্ববিদ্যালয়ের স্কুল অফ ইন্টারন্যাশনাল অ্যান্ড পাবলিক অ্যাফেয়ার্স-এর সিনিয়র রিসার্চ স্কলার ছিলেন। তিনি কিছু সময় প্যারিস ইয়েল ল স্কুল এবং হার্ভার্ডের ইকোল ডেস হাউটস এটুডস এন সায়েন্সেস সোশ্যালেসের মতো অন্যান্য প্রতিষ্ঠানেও শিক্ষকতা করেছেন। এখানে তিনি ২০০৭ সালে হার্ভার্ড ল স্কুলে দুটি পবিত্র মসজিদের ভিজিটিং প্রফেসর অফ ল-এর তত্ত্বাবধায়ক ছিলেন।   অবদান  তিনি প্রায় ত্রিশটি বই এবং ইংরেজি, আরবি এবং ফার্সি ভাষার অনেক প্রবন্ধের লেখক। ইংরেজিতে তার বইগুলির মধ্যে রয়েছে খারাজ ইন ইসলামিক ল (লন্ডন ১৯৮৩), অ্যান ইন্ট্রোডাকশন টু শিয়ী ল (লন্ডন ১৯৮৪), ক্রাইসিস অ্যান্ড কনসোলিডেশন ইন দ্য কালেকাল অফ শিয়া ইসলাম (প্রিন্সটন, ১৯৯৩), এবং ট্র্যাডিশন অ্যান্ড সারভাইভাল, আ বাইবেলোগ্রাফিক্যাল সারভে অফ আরলি শি'ইট লিটারেচার (অক্সফোর্ড, ২০০৩)।   তথ্যসূত্র    বহিঃসংযোগ    গ্রন্থ: হোসেইন মোদাররেসির অবদান , ফার্সি ভাষায়  বিষয়শ্রেণী:১৯৫২-এ জন্ম বিষয়শ্রেণী:১৯৪২-এ জন্ম বিষয়শ্রেণী:ইসলামি আইনশাস্ত্রের মুসলিম আলেম বিষয়শ্রেণী:ইসলামি দার্শনিক বিষয়শ্রেণী:উচ্চশিক্ষায়তনিক ব্যক্তি বিষয়শ্রেণী:কোমের ব্যক্তি বিষয়শ্রেণী:জীবিত ব্যক্তি